CELEX: 62010CJ0200
Обжалване
Арбитражна клауза
Договор относно финансова помощ от Общността, предоставена по проект в рамките на Програма "eContent"
Прекратяване на договора от Комисията
Възстановяване на допустимите разходи
Мотивиране на решението на Общия съд

Жалба срещу Решение на Общия съд (четвърти състав) от 9 февруари 2010 г. по дело Evropaïki Dynamiki/Комисия (T‑340/07), с
което този съд отхвърля жалбата, подадена на основание клауза за подсъдност, с която се иска Комисията да бъде осъдена да
заплати, от една страна, сумите, които според жалбоподателя тя му дължи, и от друга страна, обезщетение за вреди поради прекратяването
на договора за финансова помощ от Общността по проекта „e-Content Exposure and Business Opportunities“ („EEBO“) (договор EDC-53007
EEBO/27873), сключен в рамките на многогодишна програма на Общността за стимулиране на разработката и използването на европейско
цифрово съдържание в световните мрежи и за насърчаване на езиковото многообразие в информационното общество (програма „eContent“)
Диспозитив
1)
Отменя Решението на Общия съд на Европейския съюз от 9 февруари 2010 г. по дело Evropaïki Dynamiki/Комисия (T‑340/07), доколкото
в него Общият съд не се е произнесъл по искането на Evropaïki Dynamiki — Proigmena Systimata Tilepikoinonion Pliroforikis
kai Tilematikis AE, независимо от прекратяването на договор EDC-53007 EEBO/27873, Комисията да бъде осъдена да му заплати
сумата от 172 588,62 EUR, съответстваща на все още невъзстановените от Комисията разходи на дружеството във връзка с изпълнението
на посочения договор.
2)
Връща делото на Общия съд на Европейския съюз, за да се произнесе по посоченото искане на Evropaïki Dynamiki — Proigmena Systimata
Tilepikoinonion Pliroforikis kai Tilematikis AE.
3)
Не се произнася по съдебните разноски.